GUESS kies 'n SA-skoonheid ... al weer! | SARIE
FOTO: Nicole Meyer vir GUESS (verskaf)	7 November 2013
GUESS kies 'n SA-skoonheid … al weer!	deur SARIE.com-span
En nou is dié skoonheid die nuwe gesig vir Guess se vakansiebykomstighede 2013/2014. "Dit is steeds besig om in te sink. Dit is 'n absolute droom wat waar geword het, want ek is 'n groot Guess-aanhanger", sê Nicole.
Oor Guess sê Nicole: "Ek is mal oor hoe Guess hul advertensies skiet – dit is sexy en maak dat jy alles wil besit! Ek is mal oor die skoene en die jeans, die snit is altyd perfek!"
FOTO: Candice Boucher vir GUESS (verskaf)
Landi Swanepoel (foto's onder) is ook een van die Suid-Afrikaanse modelle wat in Guess-advertensies verskyn het. Dit is haar Brigitte Bardot-voorkoms wat so ikonies is en haar ook bekendheid verwerf het in die TV-advertensies vir Peroni Nastro Azzurro.
FOTO: Landi Swanepoel vir Guess (verskaf)
En wat beplan Nicole vir die toekoms? "Ek wil nog baie rondreis. Ek het 'n hele paar doelwitte vir myself gestel vir dié jaar. Ek hoop vir 'n skoonheidsveldtog eendag."
Met haar groen oë, dik bos hare en gladde vel, glo ons Nicole gaan in die toekoms nog groot sukses behaal…